เงินบาทแข็งค่าที่ 31.26/28บาท/ดอลล่าร์
ธนาคารซีไอเอ็มบีไทย รายงาน เงินบาทเช้านี้แข็งค่าที่ 31.26/28 รับข่าวเฟดส่งสัญญาณออกมาตรการกระตุ้นเศรษฐกิจเพิ่ม
23 ส.ค. 2555

ธนาคารซีไอเอ็มบีไทย รายงาน เงินบาทเช้านี้แข็งค่าที่ 31.26/28 รับข่าวเฟดส่งสัญญาณออกมาตรการกระตุ้นเศรษฐกิจเพิ่ม
นักบริหารเงิน จากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 31.26/28 บาท/ดอลลาร์ ปรับตัวแข็งค่าจากปิดตลาดเย็นวานนี้ที่ระดับ 31.38/40 บาท/ดอลลาร์ เคลื่อนไหวในทิศทางเดียวกันกับภูมิภาค
"(เงินบาท)ปรับตัวแข็งค่าตามภูมิภาค หลังเฟดส่งสัญญาณกระตุ้นเศรษฐกิจมากขึ้น" นักบริหารเงิน กล่าว
ปัจจัยที่มีผลต่อค่าเงินวันนี้มาจากการประชุมกำหนดนโยบายของธนาคารกลางสหรัฐ(เฟด) เมื่อวันที่ 31 ก.ค.-1 ส.ค.ที่ผ่านมาส่งสัญญาณที่จะดำเนินมาตรการกระตุ้นเศรษฐกิจรอบใหม่ หากข้อมูลเศรษฐกิจที่กำลังจะมีการเปิดเผยต่อไปไม่แสดงถึงการฟื้นตัวทางเศรษฐกิจที่แข็งแกร่งอย่างมาก
สำหรับความเคลื่อนไหวของค่าเงินสกุลหลักต่างประเทศที่สำคัญ เงินยูโรอยู่ที่ระดับ 1.2548/2552 ดอลลาร์/ยูโร ปรับตัวแข็งค่าจากระดับ 1.2463/2466 ดอลลาร์/ยูโร ส่วนเงินเยนอยู่ที่ระดับ 78.54/56 เยน/ดอลลาร์ แข็งค่าจากระดับ 79.27/31 เยน/ดอลลาร์
นักบริหารเงินคาดการเคลื่อนไหวของเงินบาทจะมีทิศทางแข็งค่า โดยประเมินกรอบไว้ระหว่าง 31.20-31.35 บาท/ดอลลาร์